Document ID: 32006R0863

UREDBA KOMISIJE (ES) št. 863/2006
z dne 13. junija 2006
o prilagoditvi količin obveznosti dobave za uvoz trstnega sladkorja v skladu s Protokolom AKP in Sporazumom z Indijo za obdobje dobave 2005/2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (1), in zlasti člena 39(6) Uredbe,
ob upoštevanju naslednjega:
(1)
Člen 9 Uredbe Komisije (ES) št. 1159/2003 z dne 30. junija 2003 o podrobnih pravilih uporabe za uvoz sladkornega trsa v okviru določenih carinskih kvot in preferencialnih sporazumov za tržna leta 2003/2004, 2004/2005 in 2005/2006 in o spremembi uredb (ES) št. 1464/95 in (ES) št. 779/96 (2) določa načine določanja obveznosti dobave z dajatvijo nič za proizvode z oznako KN 1701, izraženih v enakovredni količini belega sladkorja, za uvoz iz držav podpisnic Protokola AKP in Sporazuma z Indijo.
(2)
Te količine so bile za obdobje dobave 2005/2006 določene z Uredbo Komisije (ES) št. 180/2006 (3).
(3)
Člen 7(1) in (2) Protokola AKP določa pravila, če količine, dogovorjene z državo AKP, niso dobavljene.
(4)
Pristojni organi držav Saint Kitts in Nevis ter Trinidad in Tobago so obvestili Komisijo, da ne morejo dobaviti celotne dogovorjene količine in da ne želijo dobiti še dodatnega dobavnega obdobja.
(5)
Po posvetovanju z zadevnimi državami AKP je zato treba opraviti novo dodelitev nedobavljene količine, da se zadosti količinam za obdobje dobave 2005/2006.
(6)
Zato je treba razveljaviti Uredbo (ES) št. 180/2006 in v skladu s členom 9(1) in (2)(c) Uredbe št. 1159/2003 prilagoditi količine obveznosti dobave za obdobje 2005/2006.
(7)
Ukrepi v tej uredbi so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Količine obveznosti dobave za uvoz iz držav podpisnic Protokola AKP in Sporazuma z Indijo, proizvodov z oznako KN 1701, izraženih v enakovredni količini belega sladkorja, za obdobje dobave 2005/2006 in za vsako zadevno državo izvoznico, kot so določene v Prilogi k Uredbi (ES) št. 180/2006, se prilagodijo in so navedene v Prilogi k tej uredbi.
Člen 2
Uredba (ES) št. 180/2006 se razveljavi.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. junija 2006

Labels: 3
17
18